Nucli+dur



====El concepte de **"nucli dur"** forma part de la teoria de la comunicació de l'espiral del silenci, investigada i creada per la politòloga, sociòloga i periodista Elisabeth Noelle-Neumann. L'espiral del silenci és un procés sociològic que es dóna amb el sorgiment d'un tema controvertit. Hi ha un període de debat públic on acaba imposant-se una opinió majoritària sobre altres. El nucli dur és aqueixa minoria que queda al final d'un procés de l'espiral del silenci desafiant l'amenaça de quedar aïllat.====

====Com que l'espiral tendeix a preservar l'ordre, el nucli dur pot arribar a relacionar-se amb l'**avantguarda social**. De fet, Noelle-Neumann arriba a afirmar al seu llibre sobre la teoria de l'espiral del silenci que aquells que pertanyen a l'avantguarda (referint-se al nucli dur) estan compromesos amb el futur i per això es troben necessàriament aïllats, però és precisament la convicció que estan per davant de la seua època la que els permet suportar el preu a pagar, l'aïllament.====

====El nucli dur **té dos vies d'actuació** envers la societat de la qual pateix l'aïllament. Pot "donar l'esquena al públic, pot tancar-se completament (...), pot encapsular-se com una secta i orientar-se cap a el passat o el futur més llunyans". Però també pot estar "disposat a expressar-se" dins de la societat que el margina. Seria aquesta segona opció la que consitueix l'avantguarda.====

BIBLIOGRAFIA

 * ==== NOELLE-NEUMANN, Elisabeth. //La espiral del silencio. Opinión pública: nuestra piel social// . Barcelona:Paidós, 1995. 332 pp. ISBN: 978-84-493-2432-1 ====